ગાંધીનગરઃ ગાંધીના ગુજરાતની સંસ્કૃતિ અને અસ્મિતાને લાંછન લગાડનારી શરમજનક ઘટનામાં બુધવારે ગુજરાત વિધાનસભામાં ભાજપ-કોંગ્રેસના ધારાસભ્યો વચ્ચે છૂટા હાથની મારામારી થઈ હતી. ભૂતકાળમાં ભાગ્યે જ જોવા મળ્યાં હોય તેવાં છુટ્ટા હાથની મારામારી, બીભત્સ ગાળો આપવાનાં દશ્યો વિધાનસભામાં બન્યાં હતાં. સમગ્ર ઘટનાના અંતે અધ્યક્ષ રાજેન્દ્ર ત્રિવેદીએ કોંગ્રેસના રાજુલાના અમરીશ ડેર અને સાવરકુંડલાના પ્રતાપ દૂધાતને ત્રણ-ત્રણ વર્ષ માટે, જ્યારે કલોેલના બલદેવજી ઠાકોરને એક વર્ષ માટે વિધાનસભા ગૃહમાંથી સસ્પેન્ડ કરવાની સત્તાવાર જાહેરાત કરી હતી. આ નિર્ણયના પગલે નારાજ કોંગ્રેસના તમામ સભ્યોએ વોકઆઉટ કર્યો હતો.